Diari Oficial de la Generalitat Valenciana


Sumari del DOGV 6619, del 29-09-2011 (2011/9593)

Notificació de la interlocutòria dictada en el procediment civil número 1109/2010.
----------------------------------------------------------------------------------

### Dades del document

Número de DOGV
:   6619

Data del DOGV
:   29-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9593


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment civil número 1109/2010. [2011/9593]  
Assumpte civil 001109/2010   
Pedro Moya Donate, secretari del Jutjat de Primera Instància número 7 de Castelló.   
En el judici a què es fa referència s'ha dictat la resolució que té el text que, literalment, és com segueix:   
«Interlocutòria número 163 de 2011   
Castelló de la Plana, 15 de juny de 2011   
Fets  
Primer. La procuradora senyora Usó Amella, en nom i representació de Silvana Strufaldi en les actuacions de divorci número 1043/2010, deduïx la sol·licitud de mesures provisionals coetànies contra Fernando Alves Moreira, cònjuge del seu mandant, per mitjà d'altres en la demanda principal, en els termes següents:  
1. Custòdia de la filla menor per a la mare.  
2. No establir cap règim de visites.  
3. Pensió d'aliments de 300 euros i despeses extraordinàries a mitges.  
Segon. Formada l'oportuna peça separada, que es registrà amb el número 1109/2010, es va citar les parts i el Ministeri Fiscal a la compareixença prevista en l'article 773.3 de la Llei d'Enjudiciament Civil, que tingué lloc el dia 14 de juny de 2011, i comparegué la part actora, que es ratifica en la sol·licitud, mentre que la part demandada no va comparéixer. El Ministeri Fiscal, en la persona de Concepción Morales Molina, demana la recepció a prova.  
Tercer. Sol·licitada la recepció a prova, el jutge va accedir a la petició, i la part demandant va posar en pràctica la proposta que s'admeté i que consistix en: interrogatori del demandat y documental (per reproduïda l'aportada amb la demanda). El Ministeri Fiscal ha fet seua la prova de les parts i proposa l'interrogatori de la demandant. El jutge disposa d'ofici l'exploració de la menor.  
Quart. Practicada la prova en l'acte, les parts han evacuat les seues conclusions finals, i les actuacions queden concluses.   
  
Fonaments jurídics   
Primer. Els articles 102 i 103 del Codi Civil preveuen l'adopció d'una sèrie de mesures provisionals per l'admissió de la demanda de separació, nul·litat o divorci, mesures que, tal i com assenyala l'article 106, acaben en tot cas, quan siguen substituïdes per les de la sentència definitiva o es pose fi al procediment d'una altra manera. Aquestes mesures no podran sol·licitar-se si prèviament s'hagueren demanat mesures prèvies a la interposició de la demanda, segons indica l'article 773.1 de la Llei d'Enjudiciament Civil.   
Segon. Als efectes previstos en l'article 102, que es produeixen per imperatiu legal, l'article 103 contempla altres que han de ser fixats pel jutge. En el supòsits d'actuacions, i en vista de la prova practicada, i vist que des que es va produir el cessament de la convivència conjugal en l'any 2006, el pare s'ha desentés totalment i absolutament de la seua filla, tant a nivell econòmic (únicament pagà durant uns pocs mesos la pensió d'aliments fixades en la interlocutòria d'ordre de protecció de 16 de setembre de 2006 del Jutjat d'instrucció número 3 de Castelló com, i això és el més important, a nivell personal i afectiu (mai no va exercir el règim de visites fixat en la citada resolució judicial, i l'interessat no s'ha interessat gens per la seua filla qui no sap res de son pare des de fa 5 anys, i s'ha perdut qualsevol record relatiu al seu progenitor vist el llarg temps transcorregut des del cessament de la convivència), i vist que és la mare qui s'ha ocupat en exclusiva de les atencions personals i materials que la filla necessita, resulta evident que allò més beneficiós per a la menor és atribuir a la seua progenitora no sols la seua custòdia, sinò també l'exercici exclusiu de la pàtria potestat segons permet l'article 156 del Codi Civil. Igualment, el total abandó de la filla realitzat pel pare, qui es troba en parador ignorat per haver resultat infructuoses totes les diligències d'investigació del seu domicili practicades en el procediment, fa que es considere innecessari establir cap règim de visites entre el pare i la filla.  
  
Tercer. Pel que fa a la pensió d'aliments que el pare haja de pagar a favor de la seua filla, vist que la separació no eximeix el progenitor de les obligacions respecte dels seus fills tal i com disposa l'article 92.1 del Codi Civil, i que ha de ser proporcional als mitjans de l'alimentant i les necessitats de l'alimentista, no consta acreditada la situació econòmica del pare, i respecto de la filla consta que aquesta té les despeses ordinàries de qualsevol xiqueta de la seua edat (menjar, roba, educació, oci...). Davant d'aquesta indeterminació sobre les circumstàncies econòmiques de l'obligat al pagament, i amb la convicció que, ateses les circumstàncies i el parador ignorat del pare, qualsevol que siga la pensió que es fixe esta no es va a pagar, s'estima adequat fixar-la en 200 euros mensuals, als quals cal afegir l'obligació d'ambdós progenitors de pagar a mitges les despeses extraordinàries de la menor.  
  
Quart. de conformitat amb l'article 773.3 de la Llei 1/2000, contra aquesta interlocutòria no s'hi pot interposar cap recurs.   
  
Part dispositiva   
Atés el que s'ha exposat,   
José Luis Conde-Pumpido García, magistrat jutge de primera instància número 7 de Castelló,   
Disposa: adoptar les mesures següents provisionals respecte del matrimoni de Fernando Alves Moreira i Silvana Strufaldi:  
1. Els cònjuges podran viure separats, cessant la presumpció de convivència conjugal.  
2. Queden revocats els consentiments i poders que qualsevol dels cònjuges haja atorgat a l'altre.  
3. Llevat d'un pacte en sentit contrari, cessa la possibilitat de vincular béns privatius de l'altre cònjuge en l'exercici de la potestat domèstica.  
4. S'atribueix a la mare la guarda i custòdia i l'exercici exclusiu de la pàtria potestat respecte de la filla menor.   
5. No s'estableix cap règim de visites entre el pare i la filla.  
  
6. El pare pagarà, en concepte de pensió d'aliments per a la seua filla, la suma de 200 euros mensuals, que ingressarà dins dels 5 primers dies de cada mes en el compte corrent que designe la mare, i que s'actualitzarà anualment de conformitat amb les variacions de l'IPC.  
7. Les despeses extraordinàries que genere la filla seran pagades per ambdós progenitors a parts iguals.  
Aquestes mesures quedaran sense cap efecte, en qualsevol cas, quan siguen substituïdes per la de la sentència definitiva, o quan es pose fi al procediment de qualsevol altra forma, excepte la revocació de poders, que és definitiva.  
Notifiqueu aquesta resolució a les parts i feu-los saber que no s'hi pot interposar cap recurs.  
Aquesta és la meua interlocutòria, que ordene i firme».  
Atés que es desconeix el domicili o la residència actuals de la part demandada, mitjançant la resolució del dia de hui i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació al demandat Fernando Alves Moreira.  
Es fa el lliurament d'aquest edicte a la procuradora Paola Usó Amella, per al diligenciament de la seua publicació en el Diari Oficial de la Comunitat Valenciana.  
  
Castelló de la Plana, 15 de juny de 2011.- El secretari judicial: Pedro Moya Donate.